মারিয়া আল-কিবতিয়া
মারিয়া বিনতে শামʿঊন, যিনি মারিয়া আল-কিবতিয়া (আরবি: مارية القبطية; মৃত্যু ৬৩৭ খ্রি.) বা কিবতীয় মারিয়া নামে অধিক পরিচিত, ছিলেন একজন মিশরীয় খ্রীষ্টান নারী। ৬২৮ সালে তৎকালীন আলেক্সান্দ্রীয় কিবতীয় অর্থডক্স রাজ্যপাল মুকওকিস তাঁকে ও তাঁর বোন সিরিন বিনতে শামউনকে ইসলামের নবী হজরত মুহম্মদের নিকট উপহার হিসেবে প্রেরণ করে। মারিয়া ও তাঁর বোন উভয়ই কৃতদাসী ছিলেন। তাদের মধ্যে তিনি মারিয়াকে গ্রহণ করেন এবং বিয়ে করেন।(Sahih al-Mustadarak Hakim [Published Hyderabad, Deccan], volume 4, page 36). এবং তিনি মুহাম্মদের পুত্রসন্তান ইব্রাহিমকে জন্মদান করেন। এই সন্তান বাল্যকালেই মৃত্যুবরণ করেন এবং এর প্রায় পাঁচ বছর পর মারিয়া মৃত্যুবরণ করেন।